2)

Artikel 2 affattes således: »Artikel 2 NCB’ernes statistiske rapporteringsforpligtelser 1. NCB’erne indberetter data for finansielle aktiver og passiver til ECB som angivet i bilag I på kvartårlig basis. Dataene skal overholde principperne og definitionerne i ENS 95, medmindre andet er angivet i bilag I. Data justeres ikke for sæsonvirkninger og virkninger af arbejdsdage. Hvis der ikke foreligger tilstrækkelige kildedata til opstilling af data for finansielle aktiver og passiver, angiver NCB’erne bedste skøn til beregning af aggregater for euroområdet. NCB’erne overfører særskilte data for de institutionelle delsektorer S.123 og S.124; hvis de ikke er i stand til at opstille særskilte data, overfører de samlede data for de institutionelle delsektorer S.123 + S.124. 2. Overførslen af dataene angivet i tabel 1 og 2 i bilag I indledes i april 2006. Overførslen af dataene angivet i tabel 3-5 i bilag I indledes i april 2008. 3. For NCB’er i deltagende medlemsstater gælder følgende datakrav: a) Alle dataene for de institutionelle sektorer og de vigtigste institutionelle delsektorer (S.11, S.121 + 122, S.123, S.124, S.125, S.13 og S.14 + 15) og resten af verden (S.2) som angivet i tabel 1 og 2 i bilag I, bortset fra oplysninger om modpartsektor, skal dække følgende periode: i) for udestående beløb: perioden fra fjerde kvartal 1997 til det kvartal, som overførslen vedrører, og ii) for transaktioner: perioden fra første kvartal 1998 til det kvartal, som overførslen vedrører. b) Oplysning om modpartsektor for de institutionelle sektorer og de vigtigste institutionelle delsektorer (S.11, S.121 + 122, S.123, S.124, S.125, S.13 og S.14 + 15) og resten af verden (S.2), som angivet i tabel 1-5 i bilag I, skal dække følgende periode: i) for udestående beløb: perioden fra fjerde kvartal 1998 til det kvartal, som overførslen vedrører, og ii) for transaktioner: perioden fra første kvartal 1999 til det kvartal, som overførslen vedrører. c) Dataene for offentlig forvaltning og services delsektorer (S.1311, S.1312, S.1313 og S.1314) angivet i tabel 1 og 2 i bilag I, skal dække følgende periode: i) for udestående beløb: perioden fra fjerde kvartal 1998 til det kvartal, som overførslen vedrører, og ii) for transaktioner: perioden fra første kvartal 1999 til det kvartal, som overførslen vedrører. d) Modpartssektoren »Residenter i andre deltagende medlemsstater« i tabel 3-5 i bilag I og udstedende sektor for posten »andele i pengemarkedsforeninger udstedt af MFI’er i euroområdet« i linje 36 i tabel 1, bilag I, skal omfatte data for nye deltagende medlemsstater. Data vedrørende hver enkelt ny deltagende medlemsstat skal indgå fra det første kvartal, efter at medlemsstaten er blevet deltagende medlemsstat, som følger: i) Hvis den nye deltagende medlemsstat var en EU-medlemsstat i 1999, skal dataene mindst gå tilbage til første kvartal 1999, og ii) hvis den nye deltagende medlemsstat ikke var en EU-medlemsstat i 1999, skal dataene gå tilbage til det første kvartal i det år, hvor medlemsstaten tiltrådte EU. 4. For NCB’er i nye deltagende medlemsstater gælder, uanset stk. 3, følgende datakrav: a) For nye deltagende medlemsstater, der var EU-medlemsstater i 1999, skal alle data om finansielle aktiver og passiver, angivet i tabel 1-5 i bilag I, dække perioden fra første kvartal 1999 til det kvartal, som overførslen vedrører. b) For nye deltagende medlemsstater, der ikke var EU-medlemsstater i 1999, skal alle data om finansielle aktiver og passiver, angivet i tabel 1-5 i bilag I, dække perioden fra det første kvartal i det år, hvor medlemsstaten tiltrådte EU, til det kvartal, som overførslen vedrører. c) Modpartssektoren »Residenter i andre deltagende medlemsstater« i tabel 3-5 i bilag I og udstedende sektor for posten »andele i pengemarkedsforeninger udstedt af MFI’er i euroområdet« i linje 36 i tabel 1, bilag I, skal omfatte data for nye deltagende medlemsstater. Data vedrørende hver enkelt ny deltagende medlemsstat skal indgå fra det første kvartal, efter at medlemsstaten er blevet deltagende medlemsstat. De nøjagtige datakrav præciseres af ESCB’s Statistiske Komité i overensstemmelse med datakravene i stk. 3, litra d). 5. Alle data omfattet af stk. 3, litra d), og stk. 4, litra c), kan indberettes som»bedste skøn«. 6. Dataene skal være ledsaget af redegørelser for større enkeltstående begivenheder i det seneste kvartal eller for årsagerne til revisioner, hvis omfanget af den ændring af dataene, som er forårsaget af de pågældende større enkeltstående begivenheder eller revisioner udgør mindst 0,2 % af det kvartalsvise bruttonationalprodukt i euroområdet, eller hvis ECB anmoder om disse oplysninger.«